ΓΡΑΠΤΗ ΕΡΩΤΗΣΗ P-1681/03

υποβολή: Jonas Sjstedt (GUE/NGL) προς την Επιτροπή

(15 Μαΐου 2003)

Θέμα: Τριμερής Συμφωνία μεταξύ Επιτροπής, Ελεγκτικού Συνεδρίου και ΕΤΕ

Στις 19 Μαρτίου 2003 εξέπνευσε η ισχύς της Τριμερούς Συμφωνίας μεταξύ Επιτροπής, Ελεγκτικού Συνεδρίου και ΕΤΕ.

Μπορεί η Επιτροπή να μας πληροφορήσει σχετικά με την εξέλιξη που έχει σημειώσει η επαναδιαπραγμάτευση της Συμφωνίας αυτής, όπως ζητούσε το Κοινοβούλιο στην παράγραφο 34 του ψηφίσματός του του Νοεμβρίου 2002 σχετικά με την Ετήσια Έκθεση της Ευρωπαϊκής Τράπεζας Επενδύσεων· Μπορεί η Επιτροπή να μας διευκρινίσει με ποιον τρόπο θα εφαρμοστούν τα αιτήματα του Κοινοβουλίου που περιέχονται στο προαναφερθέν ψήφισμα·

Προτίθεται η Επιτροπή να ενημερώσει την αρμόδια επιτροπή (του Κοινοβουλίου) σχετικά με το σχέδιο κειμένου συμφωνίας προτού αυτόπογραφεί·

Συμφωνεί η Επιτροπή ότι, σύμφωνα με το Άρθρο 248 της Συνθήκης ΕΚ, ο έλεγχος του Ελεγκτικού Συνεδρίου όσον αφορά μέτρα που χρηματοδοτούνται από τον Κοινοτικό προϋπολογισμό και τη διαχείριση των οποίων έχει η Τράπεζα, πρέπει να περιλαμβάνει αξιολόγηση για τα κατά πόσονπήρξε χρηστή η διαχείριση της Τράπεζας·

Θα προσπαθήσει η Επιτροπή να είναι η νέα Συμφωνία διαθέσιμη σε όλες τις γλώσσες και όχι μόνο στα γαλλικά·

Απάντηση της κυρίας Schreyer εξ ονόματος της Επιτροπής

(18 Ιουνίου 2003)

Στις 4 Φεβρουαρίου 2003, το Ελεγκτικό Συνέδριο διατύπωσε την επιθυμία να μην ανανεωθεί με σιωπηρή συμφωνία η Τριμερής Συμφωνία, η οποία είχε συναφθεί στις 19 Μαρτίου 1999, αλλά να τροποποιηθεί σε ορισμένα σημεία. Λίγο μετά η Επιτροπή κατήρτισε νέο κείμενο, κατόπιν διαβουλεύσεων με την Ευρωπαϊκή Τράπεζα Επενδύσεων (ΕΤΕ) βάσει των τροποποιήσεων που προτείνει το Ελεγκτικό Συνέδριο. Μέχρι ναπογραφεί η τροποποιηθείσα Τριμερής Συμφωνία από τους προέδρους των τριών ενδιαφερόμενων οργάνων,πάρχει αμοιβαία συναίνεση για συνέχιση της εφαρμογής της Τριμερούς Συμφωνίας που έχει πάψει να ισχύει. Τα αιτήματα του Κοινοβουλίου λαμβάνονταιπόψη στο μέτρο που δεν εισηγούνται τροποποιήσεις της συνθήκης ΕΚ.

Σύμφωνα με την παράγραφο 34 του ψηφίσματος του Κοινοβουλίου του Νοεμβρίου 2002, η Επιτροπή θα ενημερώσει το Κοινοβούλιο και θα του αποστείλει την τροποποιηθείσα Τριμερή Συμφωνία.

Η έκταση του δικαιώματος ελέγχου του Ελεγκτικού Συνεδρίου σε σχέση με τη δραστηριότητα της ΕΤΕ όσον αφορά τη διαχείριση των εξόδων και των εσόδων της Κοινότητας καθορίζεται στο άρθρο 248 της συνθήκης ΕΚ. Αφενός, σύμφωνα με το άρθρο 248, παράγραφος 2, το Ελεγκτικό Συνέδριο εξετάζει κατά πόσονπήρξε χρηστή η οικονομική διαχείριση όλων των εσόδων και εξόδων. Αφετέρου, το άρθρο 248, παράγραφος 3 ορίζει ότι για το σκοπό αυτόν το Ελεγκτικό Συνέδριο έχει πρόσβαση στα στοιχεία που απαιτούνται για τον έλεγχο των κοινοτικών εξόδων και εσόδων τα οποία διαχειρίζεται η Τράπεζα και ότι το δικαίωμα πρόσβασης διέπεται από την Τριμερή Συμφωνία. Όπως η Τριμερής Συμφωνία που έπαυσε να ισχύει, η τροποποιηθείσα Τριμερής Συμφωνία θα προβλέπει ανάλογους κανόνες οι οποίοι θα διέπουν το δικαίωμα του Ελεγκτικού Συνεδρίου για πρόσβαση σε πληροφορίες.

Η τροποποιηθείσα Τριμερής Συμφωνία θαπογραφεί σε μία μόνο κοινοτική γλώσσα, η οποία θα αποτελεί το αυθεντικό κείμενο. Η Επιτροπή θα μεριμνήσει επίσης για τη μετάφραση του κειμένου σε άλλες κοινοτικές γλώσσες, κατόπιν σχετικής αίτησης.